62 
OBSERVATIONES ZOOLOGICAE. 
MUS MINUTUS? Pali. 
Parvulus ? Nobis. 
Ao. 1785. d. 10. Sept. prope Argentoratum repertus mus parvulus , M. 
minuto Pali, accedens. Assidebat plantae ; oculos habuit clausos , nec 
incedere poterat. .Domum allatus lambebat Jac , saccharum , panem saccha- 
ratum , pyri frustula. Comebat et lingebat manus. Oculos nunquam prorsus 
aperiebat, licet cornea per transversam palpebrarum rimam conspiceretur. 
Pedes posteriores paralytici videntur fuisse , et ante genua macilenti et con- 
stricti. Post quatuor dies mortuus. 
Caput magnum , rostro obtuso , occipite prominente. Auriculae pilosae , 
parvae , supra caput non eminentes. Color fusco-cinereus. Abdomen albicans. 
Pedes delicatuli, carnei coloris, unguibus albis minimis. In anterioribus tu- 
berculum muticum loco pollicis , interiore latere auctum alio : huic oppo- 
situm aliud in latere paturae externae. Praetera tuberculum ad basin singu- 
lorum digitorum. In pedibus posterioribus pentadactylis , tuberculum pariter 
ad basin singulorum digitorum , ut tamen digito medio et quarto unum so- 
lummodo commune sit. Supra haec duo alia tubercula , illo quod est supra 
pollicem paulo altius locato. Haec plantarum tubercula nigricant, quum 
palmarum sint alba. Cauda sesquipollicaris , corpore extenso brevior , sed 
longitudine corporis contracti. Annulos habet ultra centum quinquaginta. 
Pellucere mihi videntur vertebrae circiter viginti sex. 
Non est mus agrarius Pali, quippe quo minor est , et colore multo cla- 
riore, nec lineam habet in dorso. 
Non m. soricinus meus , quippe etiam hoc clarior est colore et rostrum 
obtusum. 
Non m. arvalis , quo habet caudam longiorem. 
Non m. musculus, ob auriculas minores, os obtusum et quia in campo 
ab habitationibus remoto repertus. 
Non sylvatici junius specimen , quo habet auriculas breviores. 
Non betulinus Pali, ob easdem auriculas, et colorem et minus longam 
caudam. 
Nisi adeo sit species nova , cum minuto Pali, maxime conveniet , ut 
tamen differat colore, et capite majore, et oculis majoribus, et defectu 
unguis in pollice palmae. 
[Murem parvulum interim nominavi.] 
